נשיא רוסיה היוצא, ולדימיר פוטין יוזמן לעמוד בראש מפלגת השלטון, כך אמר היו"ר הנוכחי ודובר הבית התחתון של הפרלמנט, בוריס גריזלוב. קונגרס המפלגה "רוסיה המאוחדת", בהשתתפות הנשיא הנבחר דימיטרי מדוודב ובהשתתפותו של פוטין אמור להיערך ב-14 באפריל. גריזלוב אמר שההצעה תוצג בפני פוטין ומדוודב בקונגרס.
תפקיד יו"ר המפלגה יחזק את מעמדו והשפעתו של פוטין על השלטון, אחרי שיעזוב את הנשיאות. פוטין הסכים כבר לשמש ראש ממשלתו של מדוודב, שיושבע לנשיאות ב-7 במאי. פוטין יעזוב את הנשיאות לתקופת צינון, הנדרשת אחרי שתי כהונות רצופות על פי החוקה. אולם אין מניעה שבעתיד יחזור לנשיאות.
מעריכים שאחת הסיבות שפוטין בחר במדוודב כממשיך דרכו הייתה ההשפעה הרבה שיש לו עליו, כפטרונו הפוליטי. מדוודב, עורך דין לשעבר, מונה על ידי פוטין ליו"ר חברת הנפט הלאומית הרוסית "גזפרום" ואחר כך קודם להיות מחליפו. מדוודב, שעד לפני שנה היה דמות אלמונית יחסית בפוליטיקה העולמית זכה בבחירות ברוב גדול, בעיקר בגלל תמיכת פוטין.